Un Verano Sin Ti
Un Verano Sin Ti – ketvirtasis studijinis Puerto Riko atlikėjo Bad Bunny albumas, išleistas 2022 m. gegužės 6 d. Albumas susilaukė didžiulio kritikų pripažinimo ir, per pirmąją pardavimų savaitę JAV pardavus 274 tūkstančius kopijų, debiutavo pirmojoje „Billboard 200“ reitingo vietoje. Tai buvo antrasis Bad Bunny albumas, pasiekęs šią viršūnę. Pirmojoje reitingo vietoje albumas išvis išbuvo trylika savaičių. „Un Verano Sin Ti“ buvo geriausiai parduodamas 2022 m. visame pasaulyje. 2023 m. vykusiuose „Grammy“ apdovanojimuose albumas laimėjo apdovanojimą už geriausią „música urbana“ stiliaus albumą, taip pat nominuotas metų albumo kategorijoje. Daina „Moscow Mule“ taip pat nominuota geriausio solinio pop atlikimo kategorijoje.